== Deltagelse i Treårskrigen ==
Hjemkommet fra Frankrig fik Müller en rolig periode i regimentets første garnison, [[Aarhus]], indtil han [[1833]] blev [[adjudant]] hos [[Arveprins Ferdinand]]. Hans hoftjeneste blev afbrudt ved adskillige rejser, bl.a. for at overvære troppeøvelserne ved [[Odessa]], [[Lüneburg]] og i [[Baden]], men især ved deltagelse i [[Treårskrigen]]. Müller, der [[1827]] var blevet [[ritmester]], [[1836]] [[Dannebrogordenen|Ridder af Dannebrog]], [[1839]] [[major]], [[1844]] [[Dannebrogordenens Hæderstegn|Dannebrogsmand]], [[1848]] [[oberstløjtnant]], hørte i [[1849]] (da han blev [[oberst]]) til [[Olaf Rye|Ryes]] Korps og deltog i [[Slaget ved Kolding (1849)|kampen]] ved [[Kolding]], hvor sønnen Carl Frederik Ferdinand (født 1829) blev såret (han faldt [[3. juni]] samme år ved [[Fredericia]]). Senere ledede Müller med et af alle tre [[Våbenart|våben]] sammensat kommando den smukke [[Rytterfægtningen ved Aarhus|fægtning]] ved Aarhus. [[1850]] var Müller stabschef ved reservekavaleriet, som dog ikke spillede nogen virksom rolle.
Historie